باندات ءِ رُژنائیں اِستار سعید اختر مزاری
اے جہان ءَ نے کسے تقدیر کاراں پوہ بی
تاں رنگ ءَ دل مڑدماں ءُ سیاہ ماراں پوہ بی
نیم روش ءَ ہر کہ ایذا منزل ءَ داں سوہو ویں
گیڑ مئی دست ءَ ہما راہ ءَ تہاراں پوہ بی
ما نہ گُشّاں حاکم ءَ را بَرّ بیثہ مئی وطن
کئیث گندی وثّ حُشکیں درشک ءُ داراں پوہ بی
تو ہماہاں سیر داثہ دین راہ ءَ جُزّغاں
لنگڑیں لاف ءَ گوں کئے سِیئیں سَپاراں پوہ بی
حقّ لِکّوخیں قلم داثئے حُذا ‘ فنکارے ئے
مڑدمے پیدا نہ کوث ئے مئی تواراں پوہ بی
شاعرے اختر گنوخیں ‘ بے سمائیں مڑدمے
نئے تواراں گوش داری نئے میاراں پوہ بی
سعید اختر مزاری